રિમેક કરવામાં કંઈ જ ખોટું નથી. જરૂરિયાત એટલી છે કે તે ગુજરાતી ઑડિયન્સને ધ્યાનમાં રાખીને લખાયેલી હોવી જોઈએ. અમુક ફિલ્મોના વિષયો યુનિવર્સલ હોય છે. મારા મતે આવા વિષયોને ભાષાનાં બંધનો ન હોવાં જોઈએ. આ સિવાય અન્ય ભાષાની ફિલ્મનું ગુજરાતીકરણ કરવું એ પણ એક નવી ગુજરાતી ફિલ્મ લખવા જેટલું જ અઘરું કામ છે. ઇન શોર્ટ, દર્શક સો રૂપિયા ખર્ચીને સિનેમા જોવા જાય છે, તો તેને મજા આવવી જોઈએ એ જરૂરી છે.